2021. gada 12. maijā Rīkojums Nr. 310

Rīgā (prot. Nr. 40 18. §)

**Grozījumi Darbības programmā pārtikas un
pamata materiālās palīdzības sniegšanai vistrūcīgākajām personām
2014.–2020. gada plānošanas periodā**

1. Izdarīt Darbības programmā pārtikas un pamata materiālās palīdzības sniegšanai vistrūcīgākajām personām 2014.–2020. gada plānošanas periodā (atbalstīta ar Ministru kabineta 2014. gada 3. septembra rīkojumu Nr. 475 "Par Darbības programmu pārtikas un pamata materiālās palīdzības sniegšanai vistrūcīgākajām personām 2014.–2020. gada plānošanas periodā") (turpmāk – darbības programma) šādus grozījumus:

1.1. izteikt darbības programmas kopsavilkuma trešās rindkopas 2. punktu šādā redakcijā:

"2) pamata materiālā nenodrošinātība.";

1.2. izteikt darbības programmas kopsavilkuma ceturto un piekto rindkopu šādā redakcijā:

"Darbības programma sniedz fonda līdzfinansēto pārtikas atbalstu un pamata materiālo palīdzību indikatīvi 70 tūkstošiem personu zemu ienākumu mājsaimniecībās gadā.

Darbības programmas īstenošanai kopā plānoti 57 595 425 *euro*, tai skaitā Eiropas Savienības finansējums 48 956 110 *euro* jeb 85 %, valsts budžeta līdzfinansējums 8 639 315 *euro* jeb 15 %. Tehniskās palīdzības finansējums veido 5 % no darbības programmai plānotajiem publiskā sektora izdevumiem.";

1.3. izteikt 5. nodaļu šādā redakcijā:

"**5. Finanšu plāns**

**5.1. Darbības programmas finanšu plāns, kurā norādītas Fonda gada saistības un atbilstošais valsts līdzfinansējums darbības programmā (*euro*)**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|   | **Kopā** | **2014.** | **2015.** | **2016.** | **2017.** | **2018.** | **2019.** | **2020.** | **2021.** | **2022.**\* |
| Fonds (a) | **48 956 110** | 5 518 282 | 5 628 647 | 5 741 220 | 5 856 045 | 5 973 165 | 6 092 629 | 6 214 481 | 6 123 379 | 1 808 262 |
| Valsts līdzfinansējums (b) | **8 639 315** | 973 814 | 993 291 | 1 013 157 | 1 033 420 | 1 054 088 | 1 075 170 | 1 096 673 | 1 080 597 | 319 105 |
| Publiskā sektora izdevumi (c) = (a) + (b) | **57 595 425** | 6 492 096 | 6 621 938 | 6 754 377 | 6 889 465 | 7 027 253 | 7 167 799 | 7 311 154 | 7 203 976 | 2 127 367 |
| Līdzfinansējuma likme (d) = (a) / (c) | **0,85** |  |  |  |  |  |  |  |  |  |

\* 2022. gada summa ir indikatīva un tiks apstiprināta ar darbības programmas grozījumiem pēc Eiropas Komisijas lēmuma pieņemšanas par REACT-EU 2022. gada pārskaitījuma apmēru.

**5.2. Finanšu plāns, kurā norādītas darbības programmas atbalsta kopējās finanšu apropriācijas par katru risinātās materiālās nenodrošinātības veidu, kā arī attiecīgi papildpasākumi (*euro*)**

|  |  |
| --- | --- |
| **Materiālās palīdzības veids** | **Publiskā sektora izdevumi** |
| **Kopā** | **57 595 425** |
| Tehniskā palīdzība  | 2 879 771 |
| **Nenodrošinātība ar pārtiku**  | **42 627 202** |
| t. sk. papildpasākumiem | 1 839 162 |
| **Pamata materiālā nenodrošinātība** | **12 088 452** |
| t. sk. papildpasākumiem | 520 727" |

2. Labklājības ministrijai nedēļas laikā iesniegt precizēto darbības programmu un tās kopsavilkumu Valsts kancelejā.

Ministru prezidents A. K. Kariņš

Labklājības ministre R. Petraviča